钦定古今图书集成/明伦汇编/官常典/第605卷 > 孙如洵
## 钦定古今图书集成/明伦汇编/官常典/第605卷 > 孙如洵

按《济南府志》：“如洵，字世笃，浙江馀姚人。万历癸丑进
士，授刑部主事。部多疑狱，洵移牍熟审，释殊死者二
十馀人。督饷关中，一洗积欺之旧。戊午归养，有一茎
五台之莲生于庭。母百岁卒，有双鹤巢其庐，人以为
孝感云。补工部郎，出守池阳，课农教士，野无哀鸿，林
无伏莽。迁山东副使，督理粮饷，条列饬漕十事，俱见”
施行。丁丑，参藩济宁，地当南北襟喉，控连淮海，流氛
时警，如洵日夜计画。旋致政归，惟图书数卷、牡丹数
本而已。